Document ID: 32012D0506
Publication Date: 2012-08-08

Content:
DEĊIŻJONI TA’ IMPLIMENTAZZJONI TAL-KUMMISSJONI
tat-8 ta’ Awwissu 2012
li temenda d-Deċiżjoni 2002/253/KE li tistabbilixxi d-definizzjonijiet tal-każ għar-rapurtaġġ ta’ mard li jinxtered fin-netwerk tal-Komunità permezz tad-Deċiżjoni Nru 2119/98/KE tal-Parlament Ewropew u tal-Kunsill
(notifikata bid-dokument numru C(2012) 5538)
(Test b’relevanza għaż-ŻEE)
(2012/506/UE)
IL-KUMMISSJONI EWROPEA,
Wara li kkunsidrat it-Trattat dwar il-funzjonament tal-Unjoni Ewropea,
Wara li kkunsidrat id-Deċiżjoni Nru 2119/98/KE tal-Parlament Ewropew u tal-Kunsill tal-24 ta’ Settembru 1998 dwar l-istabbiliment ta’ network għas-sorveljanza epidemoloġika u kontroll ta’ mard li jinxtered fil-Komunità (1), u b’mod partikolari l-Artikolu 3(c) tagħha,
Billi:
(1)
Skont l-Artikolu 2 tad-Deċiżjoni tal-Kummissjoni 2002/253/KE (2), id-definizzjonijiet tal-każi stabbiliti fl-Anness ta’ dik id-Deċiżjoni għandhom jiġu aġġornati safejn ikun meħtieġ fuq il-bażi tal-informazzjoni xjentifika l-aktar reċenti.
(2)
Skont l-Artikolu 9 tar-Regolament (KE) Nru 851/2004 tal-Parlament Ewropew u tal-Kunsill tal-21 ta’ April 2004 li jistabbilixxi ċentru Ewropew għall-prevenzjoni u l-kontroll tal-mard (3) (ECDC), l-ECDC pprovda, fuq talba tal-Kummissjoni, opinjoni xjentifika dwar id-definizzjonijiet tal-każi li tgħin lill-Kummissjoni u lill-Istati Membri fl-iżvilupp ta’ strateġiji ta’ intervent fil-kamp tas-sorveljanza u tar-rispons għal mard li jinxtered.
(3)
Id-definizzjonijiet tal-każi diġà elenkati fl-Anness tad-Deċiżjoni 2002/253/KE għal HIV/AIDS, difterite, Haemophilus influenzae (marda invażiva), epatite B u C, mard tal-meninġikokki, gattone, legjonellożi, rubella konġenitali, tossina shiga/veroċitotossina li tipproduċi infezzjoni ta’ Escherichia coli (STEC/VTEC), salmonellożi u leptospirożi għandhom ikunu aġġornati fuq il-bażi ta’ din l-opinjoni xjentifika mogħtija mill-ECDC.
(4)
Definizzjoni ġenerika ta’ każ ta’ reżistenza antimikrobika, definizzjoni ġenerika ta’ infezzjonijiet nożokomjali, għadd ta’ definizzjonijiet speċifiċi ta’ każi ta’ infezzjonijiet nożokomjali, u definizzjoni għall-każ ta’ enċefalite li tinġarr minn insetti parassiti għandhom ukoll ikunu inklużi fl-Anness tad-Deċiżjoni 2002/253/KE fuq il-bażi ta’ dik l-opinjoni xjentifika mogħtija mill-ECDC.
(5)
Għall-fini ta’ ċarezza, ikun xieraq li l-Anness tad-Deċiżjoni 2002/253/KE jkun ristrutturat biex ikun żgurat li d-definizzjonijiet tal-każi ta’ mard li jinxtered ikunu f’lista separata minn dawk ta’ kwistjonijiet speċjali ta’ saħħa, u li, f’kull lista, id-definizzjonijiet tal-każi jkunu jidhru f’ordni numeriku.
(6)
Il-miżuri stipulati f’din id-Deċiżjoni huma skont l-opinjoni tal-Kumitat stabbilit skont id-Deċiżjoni Nru 2119/98/KE,
ADOTTAT DIN ID-DEĊIŻJONI:
Artikolu 1
L-Anness tad-Deċiżjoni 2002/253/KE qed jinbidel bl-Anness ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, it-8 ta’ Awwissu 2012.

Metadata:
Eurovoc Level 1 Categories: 100150
100149
Eurovoc Level 2 Categories: 100222
100215
100220
Eurovoc Level 3 Categories: 1754
486
2479
5881
1422
All Eurovoc Categories: 1759
192
3422
7130
838